《京城看月》
宋代·许月卿

几千万里碧琉璃，中有一圆光照之。更无一物可与对，部勒星宿光陆离。

忆昔看月大江头，天地中间风吹衣。凡客无缘相宾主，独携杯酒独吟诗。

祇今千门万户闭，良夜京华无人知，似我快活更有谁。

故山今宵月更奇，明日懒人真个归。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。